|  |  |
| --- | --- |
| **NAROČNIK** | |
| **Naziv in sedež** | **Splošna bolnišnica dr. Franca Derganca Nova Gorica**  **Ulica padlih borcev 13A**  **5290 Šempeter pri Gorici** |
| **ID št. za DDV** | SI11427205 |
| **Matična številka** | 5055695 |
| **Poslovni račun** | SI56 0110 0603 0279 058 |
| **Telefon** | +386 5 330 1100 |
| **E-pošta** |  |
| **Skrbnik pogodbe** |  |
| **Podpisnik** | prim. Nataša Fikfak, dr. med., spec. int. med. in hemat. |

in

|  |  |  |  |
| --- | --- | --- | --- |
| **PONUDNIK/IZVAJALEC** | **Poslovodeči partner** | **Partner 2** | **Partner X** |
| **Naziv in sedež** |  |  |  |
| **ID št. za DDV** |  |  |  |
| **Matična številka** |  |  |  |
| **Poslovni račun** |  |  |  |
| **Telefon** |  |  |  |
| **E-pošta** |  |  |  |
| **Skrbnik pogodbe** |  | | |
| **Podpisnik** |  | | |

sklepata

|  |
| --- |
| **POGODBO O DOBAVI DIALIZNIH APARATOV številka <številka pogodbe>** |

1. člen

PODLAGA POGODBE

|  |  |
| --- | --- |
| **Oznaka javnega naročila, ki je podlaga za sklenitev pogodbe** | 270-8/2017, objava na portalu e-naročanje dne . . . . . pod številko . . . . . ter na portalu EU dne . . . . . pod številko . . . . . . |

2. člen

PREDMET POGODBE

1. Predmet pogodbe je dobava dializnih apartov za potrebe dializnega oddelka, in sicer:

Dializni aparat z monitorjem

1. Predmet pogodbe je tudi
   1. instalacija opreme na lokaciji dobave z »zagonom v živo« in usposabljanje uporabnikov,
   2. brezplačno redno vzdrževanje in servisiranje opreme v času garancijske dobe z vsemi originalnimi deli,
   3. vzdrževanje in servisiranje opreme še 5 let po poteku garancijske dobe,
   4. zagotavljanje originalnega potrošnega materiala, vezanega izključno na proizvajalca aparata, potrebnega za izvedbo posamezne dialize, ki ga bo naročnik naročal sukcesivno po potrebi.
2. Vrsta, lastnosti, kakovost in opis predmeta pogodbe so opredeljeni v obrazcu ePRO – Specifikacije, ki je priloga pogodbe.
3. Izvajalec z izpolnitvijo obrazca ePRO – Specifikacije in podpisom obrazca ePRO – Ponudba-Pogodba izjavlja, da ponujeno blago v celoti ustreza navedenim opisom.

3. člen

KOLIČINE, CENE IN IZVEDBENI POGOJI

|  |  |  |  |  |  |
| --- | --- | --- | --- | --- | --- |
| **Št.** | **Postavka** | **Količina** | **Enota** | **Cena na enoto v EUR brez DDV** | **Cena za celotno**  **(ocenjeno) količino v EUR brez DDV** |
| 1. | Dializni aparat z monitorjem | 2 | kos |  |  |
| 2.1 | Originalni potrošni material, vezan izključno na proizvajalca aparata za izvedbo ene enoigelne dialize | 1750 | dializa |  |  |
| 2.2 | Originalni potrošni material, vezan izključno na proizvajalca aparata za izvedbo ene dvoigelne dialize | 3500 | dializa |  |  |
| 2.3 | Originalni potrošni material, vezan izključno na proizvajalca aparata za izvedbo ene hemodiafiltracije | 3500 | dializa |  |  |
| 3. | Redno vzdrževanje dveh aparatov v obdobju enega leta po preteku garancijskega roka | 5 | leto |  |  |
| 4. | Servisna ura | 20 | ura |  |  |
| **SKUPAJ v EUR brez DDV** | | | | |  |

1. DDV se obračuna skladno z veljavno zakonodajo v okviru izdanega računa.
2. V ceni opreme (postavke 1 iz zgornje tabele) so zajeti:

* vsi stroški izvajalca, vključno s stroški dobave, instalacije, »zagona v živo« in stroški usposabljanja in izobraževanja uporabnikov ter uvajanja osebja v delo;
* stroški rednega vzdrževanja in servisiranja v času garancijske dobe z vsemi originalnimi deli;
* vsa sredstva za dezinfekcijo in dekalcinacijo, ki jih zahteva proizvajalec za redno vzdrževanje dializnega monitorja (predviden strošek potrebnih sredstev za dobo 7-ih let);

vse potrebne originalne filtre za pripravo ultračiste dializne raztopine (predviden strošek potrebnih filtrov za dobo 7-ih let);

* vse potrebne originalne sete krvnih sistemov za izvedbo posameznih vrst dializ (BHD,HDF in HF) (predviden strošek potrebnih setov za dobo 7-ih let).

1. Cena posameznega potrošnega materiala (postavka 2 iz zgornje tabele), potrebnega za izvedbo ene dialize, je razvidna iz Cenika potrošnega materiala, vezanega izključno na proizvajalca aparata, ki je priloga te pogodbe.
2. V ceni rednega vzdrževanja po poteku garancijske dobe (postavka 3 iz zgornje tabele) so zajeti vsi stroški izvajalca, vključno s prevoznimi stroški na lokacijo, delom, dnevnicami in materialom, razen potrošnega materiala.
3. V ceni servisne ure (postavka 4 iz zgornje tabele) so zajeti vsi stroški izvajalca, vključno s potnimi stroški in dnevnicami.
4. Izvajalec potrjuje in jamči, da je pridobil vse podatke, ki se nanašajo na predmet pogodbe, ki bi lahko vplivali na pogodbeno ceno ali razčlenitev pogodbene cene, ali na njegove pravice in obveznosti po tej pogodbi.

|  |  |  |
| --- | --- | --- |
| **Lokacija realizacije** | Lokacija naročnika. | |
| **Način realizacije** | Dobava | Sprememba cen |
| DDP lokacija realizacije brez DDV <Incoterms 2010> | Pogodbene cene so fiksne. |
| **Dobavni rok** | Dializni aparat | Potrošni material, vezan izključno na proizvajalca opreme |
| 30 dni od podpisa pogodbe | 24 ur od naročila |
| **Način plačila in plačilni rok** | Izvajalec izstavi naročniku račun na podlagi prevzemnega zapisnika, ki ga je ob izvajalčevi pravilni izpolnitvi podpisal naročnik.  Storitve rednega vzdrževanja in servisa po poteku garancijskega roka se obračunajo na podlagi poročil o opravljenem delu, ki jih potrdi skrbnik pogodbe po vsakokratni opravljeni storitvi.  Dobava potrošnega materiala, vezanega izključno na proizvajalca opreme, potrebnega za izvedbo posamezne dialize, se obračuna na podlagi posameznih naročil po cenah navedenih v Ceniku potrošnega materiala, ki je priloga te pogodbe.  Plačilni rok: 60 dni od dneva prejema pravilno izstavljenega računa, ki ni zavrnjen v roku osmih dni od prejema. | |
| **Garancijski rok** | 24 mesecev od podpisa prevzemnega zapisnika | |
| **Odzivni čas** | Čas, v katerem se izvajalec odzove na posamezno naročilo naročnika in sicer tako, da naročniku preko telefona potrdi dobavo blaga oz. naročniku navede problematiko dobave.  Odzivni čas izvajalca: 4 ure od ure prejema naročila. | |
| **Čas odprave napake / izvedbe navodila** | Čas v katerem mora izvajalec odpraviti pomanjkljivosti in nepravilnosti, ki so se izkazale pri izvedbi.  Čas odprave napake: 48 od ure prejema obvestila. | |
| **Čas zagotavljanja rezervnih delov** | 7 let od dneva končnega prevzema opreme.  Rok dobave rezervnih delov: 5 delovnih dni. | |
| **Izvedba usposabljanja** | Usposabljanje osebja naročnika (najmanj 5 medicinskih sester/zdravstvenih tehnikov) za rokovanje z dobavljeno opremo, v 30 dneh od podpisa pogodbe. | |
| Izvajalec mora v roku 6-ih mesecev po opravljeni montaži in »zagonu v živo« organizirati za dva strokovnjaka iz tehničnih služb naročnika kompletno tehniško šolanje za celotni obseg vzdrževanja (montaža, instalacija, spuščanje v pogon, pregledi in preizkusi, verifikacija, servisi, odprava motenj in okvar, zamenjave rezervnih delov, nadgradnja sistema idr.) za vso dobavljeno opremo.  Strokovnjak mora pridobiti znanje (certifikate) in vso potrebno literaturo ter druge pripomočke za brezhibno vzdrževanje opreme. Šolanje se izvrši pri proizvajalcu opreme v njegovem učnem servisnem centru. Izvajalec krije vse stroške poti, bivanja in šolanja. Če je za ustrezno pridobitev znanja potrebno opraviti več ločenih šolanj, jih je izvajalec dolžan organizirati. | |
| **Pooblaščeni predstavniki strank** | **Na strani naročnika** | **Na strani izvajalca** |
| Ime in priimek:  Tel. št.:  E-pošta: | Ime in priimek:  Tel. št.:  E-pošta: |
| **Zamuda in pogodbena kazen** | **Višina** | **Maksimalna višina** |
| 0,25 % pogodbene vrednosti v EUR brez DDV za vsak dan zamude | 5 % pogodbene vrednosti v EUR brez DDV |

|  |  |  |  |
| --- | --- | --- | --- |
| **Finančno zavarovanje** | Vrsta zavarovanja | Vrednost in valuta | Veljavnost  (od / do) |
| **Za dobro izvedbo pogodbenih obveznosti** | Podpisana in žigosana bianco menica skupaj s pooblastilom za izpolnitev ali poroštvo. | 10% skupne pogodbene vrednosti v EUR z DDV | od začetka veljavnosti pogodbe do 30 dni po prevzemu opreme oz. podpisa prevzemnega zapisnika |

|  |
| --- |
| **Oddaja del podizvajalcem** |

DA  NE

V kolikor izvajalec pri izvajanju naročila nastopa s podizvajalci, se zavezuje, da bo z njimi sklenil pogodbe, v katerih bo natančno določena vrsta in obseg dela ter cena za opravljene storitve. Eventuelna neposredna plačila podizvajalcem se uredijo z asignacijo. Izvajalec mora za vsako zamenjavo podizvajalca pridobiti predhodno soglasje naročnika.

|  |  |  |  |  |
| --- | --- | --- | --- | --- |
| Št. | Podizvajalec  (naziv in sedež) | Opis del | | Delež oddanih del v % od celote |
| 1 |  | |  |  |
| 2 |  | |  |  |
| 3 |  | |  |  |

4. člen

DOBAVA IN OBVEZNOSTI POGODBENIH STRANK

* + 1. S to pogodbo se izvajalec zaveže, da bo naročniku dobavil ter izročil v last in posest blago, naročnik pa mu bo za to plačal pogodbeno ceno navedeno v tej pogodbi.
    2. Dobavo, ki je predmet pogodbe, opravi izvajalec v skladu z navodili naročnika in s specifikacijami, ki so priloga pogodbe.
    3. Izvajalec mora naročnika, o nameravani dobavi preko elektronske pošte ali pisno obvestiti vsaj dva delovna dneva pred dobavo. V obvestilu mora navesti uro možnega začetka dobave, način dobave in količino blaga. Naročnik mora prevzem potrditi najkasneje v enem delovnem dnevu po prejemu obvestila. Naročnik blaga, ki ni bilo tako najavljeno ali katerega dobava poteka v nasprotju z dogovorjenim načinom, ni dolžan sprejeti.
    4. Naročnik se obvezuje, da bo:
       - izpolnil vse predvidene obveznosti v roku in na predviden način;
       - zagotovil razpoložljivost potrebnih človeških, informacijskih in finančnih virov;
       - plačal naročeno in dobavljeno blago v dogovorjenem roku.
    5. Izvajalec se obvezuje, da bo:
       - svoje naloge opravil strokovno in s skrbnostjo dobrega strokovnjaka;
       - izvedel svoje pogodbene obveznosti v dogovorjenem roku;
       - takoj pisno opozoril naročnika na okoliščine, ki bi lahko otežile ali onemogočile kvalitetno in pravilno dobavo;
       - na zahtevo naročnika predložil dokazila o kakovosti blaga oziroma skladnosti z dokumentacijo v zvezi z oddajo javnega naročila;
       - zagotavljal pooblaščeno servisno službo v RS za čas pričakovane uporabne dobe (dobe eksploatacije) aparatov, preko katere bo izvajalec na poziv naročnika v najkrajšem možnem času odpravil napake, pomanjkljivosti ali okvare aparatov, pri čemer je pričakovana doba uporabe aparatov najmanj sedem (7) let;
       - predložil servisne priročnike v slovenskem ali angleškem jeziku in navodila za uporabo in čiščenje v slovenskem jeziku;
       - dostavil garancijsko izjavo za najmanj dveletno garancijo aparatov, šteto od uspešno opravljene primopredaje;
       - omogočal ustrezen nadzor naročniku.
    6. Neutemeljena zavrnitev naročila ali odstopanje od naročenega načina dobave pomeni kršitev pogodbene obveznosti, zaradi katere lahko naročnik izvede kritni kup, razdre pogodbo, uveljavi finančno zavarovanja za dobro izvedbo pogodbenih obveznosti, v primeru škode pa tudi zahteva odškodnino.
    7. Za potrebe izvajanje te pogodbe pogodbeni stranki uporabljata elektronsko komunikacijo (v pogodbi navedeno e-pošto) in sta dolžni obe zagotoviti, da bodisi nasprotna stranka, bodisi nasprotni informacijski sistem potrdi vsak prejem tako dogovorjene poslovne komunikacije.

5. člen

PREVZEM

* + 1. Prevzem blaga se opravi s prevzemnim zapisnikom, ki ga na podlagi pravilno izročenega količinsko in kakovostno ustreznega blaga ter spremljajočih dodatkov in listin, podpišeta skrbnika pogodbe ali pooblaščenca obeh strank. Aparat mora biti ob prevzemu tovarniško zapečaten.
    2. Z dnem podpisa prevzemnega zapisnika je prevzem opravljen, razen pri naročnikovi zamudi, ko se šteje, da je prevzem opravljen z dnem zamude, če je dobava povsem pravilna. Na prevzemnem zapisniku morajo biti razvidne: številka pogodbe, količina in serijske številke artiklov ter njihova vrednost (po kosih).
    3. Izvajalec mora hkrati z blagom in pravilno izpolnjenim prevzemnim zapisnikom ob prevzemu naročniku izročiti še:
       - podpisane in potrjene garancijske liste (za tehnično blago);
       - tehnično dokumentacijo in navodila za uporabo;
       - cenik nadomestnih delov;
       - licence, dokumentacijo in medije za programsko opremo, če so zahtevane, kot je navedeno v specifikaciji.
    4. Naročnik je dolžan vse napake in pomanjkljivosti, ki jih bo odkril, javiti izvajalcu po elektronski pošti. Izvajalec je dolžan napake in pomanjkljivosti odpraviti takoj, če to ni možno, pa v primernem času.
    5. Blago, za katero se bo ugotovilo, da kakorkoli odstopa od navedb v dokumentaciji v zvezi z oddajo javnega naročila ali ponudbeni dokumentaciji, ali ni skladno z določili te pogodbe in s specifikacijami, bo zavrnjeno, zaradi česar bo izvajalec prešel v zamudo. Enako velja, če bo neskladnost ugotovljena za katerikoli dokument, ki bi moral biti blagu priložen. Zavrnitev bo označena na prevzemnem zapisniku.
    6. Če se izkaže, da dobava ponujenega blaga ni možna zaradi objektivnega razloga, ki nastopi po podpisu pogodbe, lahko naročnik pogodbo brez kakršnihkoli obveznosti razdre, lahko pa sprejme nadomestno izpolnitev skladno s predpisi, ki urejajo obligacijsko področje, pri tem pa mora imeti nadomestno blago v vsakem pogledu enake ali boljše lastnosti.
    7. Izvajalec mora instalirati blago na lokaciji uporabnika, ki ga določi naročnik. Izvajalec mora po uspešni instalaciji opraviti preizkus delovanja opreme (preizkus zmogljivosti celotnega sistema glede na proizvajalčeve specifikacije – »zagon v živo«) v prisotnosti odgovorne osebe uporabnika, ki potrdi uspešnost instalacije s podpisom prevzemnega zapisnika.
    8. Naročnik, ki v roku ni pripravljen prevzeti pravilno napovedanega blaga ali pa pravočasno ne odgovori na obvestilo izvajalca, preide v zamudo. Prav tako preide v zamudo naročnik, ki ob dobavi ne podpiše predložene dobavnice/prevzemnega zapisnika.
    9. Pogoj za končni prevzem je uspešno izvedeno izobraževanje osebja naročnika.

6. člen

ZAMUDA IN POGODBENA KAZEN

* + 1. V primeru, da izvajalec zamuja z dobavo blaga iz razlogov, ki niso na strani naročnika ter ne gre za opravičeno zamudo, je dolžan plačati pogodbeno kazen.
    2. Pogodbeni stranki soglašata, da naročnik ni dolžan sporočiti izvajalcu, da si pridržuje pravico do pogodbene kazni, če je prevzel blago potem, ko je izvajalec z njeno dobavo zamujal.
    3. Če izvajalec zamuja z dobavo toliko, da bi lahko naročniku nastala škoda ali da bi dobava izgubila pomen, lahko naročnik nadomestno blago naroči pri drugem izvajalcu na stroške zamudnika (pri tem uporabi dano zavarovanje dobre izvedbe pogodbenih obveznosti), lahko pa zahteva povrnitev dejanske škode ali razdre pogodbo.
    4. Pogodbena kazen ali kritje za nadomestno blago se obračuna pri plačilu pogodbene cene.
    5. Pogodbeni stranki soglašata, da pravica zaračunati pogodbeno kazen ni pogojena z nastankom škode naročniku. Povračilo tako nastale škode bo naročnik uveljavil po splošnih načelih odškodninske odgovornosti, neodvisno od uveljavljanja pogodbene kazni.

7. člen

JAMSTVA IN GARANCIJSKE OBVEZNOSTI IZVAJALCA

* + 1. Izvajalec naročniku jamči, da:
       - kupljeno blago deluje brezhibno, nima stvarnih napak in ni storil pravnih napak pri svoji izvršitvi;
       - bo na kupljenem blagu ob izročitvi v posest pridobil lastninsko pravico;
       - kupljeno blago popolnoma ustreza vsem tehničnim opisom, karakteristikam in specifikacijam, ki so bile dane v okviru dokumentacije v zvezi z oddajo javnega naročila in ponudbene dokumentacije ali so priloga te pogodbe;
       - je blago popolnoma enako vzorčnemu, ki je bila dano na testiranje, če je bilo pred nakupom s strani izvajalca to opravljeno;
       - bo naročnik pridobil vse pravice, ki so vezane na blago, izvajalec pa bo brezhibno izvrševal vse obveznosti, ki so vezane na blago;
       - da bodo postranske storitve (instalacija, postavitev) opravljene brezhibno.
    2. Jamstvo izvajalca za skrite napake na blagu velja še 180 dni po dobavi (pri sukcesivni dobavi šteto od dneva zadnje dobave). Če se v tem roku pri kateremkoli kosu dobavljenega blaga pokažejo zgoraj našteta odstopanja ali napake, lahko naročnik razdre pogodbo delno ali v celoti. Prav tako jo lahko razdre v celoti, če izvajalec z dobavo (delno ali v celoti) zamuja za več kot 14 dni.
    3. Za celotno količino blaga, ki je predmet te pogodbe in je tehnične narave, daje izvajalec garancijo za brezhibno tehnično delovanje v roku, ki je določen v tej pogodbi (garancijski rok). Garancijski rok teče od dneva podpisa prevzemnega zapisnika. Če je bilo blago v garancijskem roku zamenjano ali bistveno popravljeno, začne teči garancijski rok znova in je izvajalec dolžan izdati nov garancijski list.
    4. Izvajalec se zaveže, da bo v času garancijskega roka zagotavljal redno vzdrževanje in servisiranje opreme z vsemi originalnimi deli. Redno vzdrževanje opreme obsega vzdrževanje, ki je izvedeno v naprej določenih obdobjih skladno s proizvajalčevimi navodili in priporočili z namenom, da se zagotovi varno delovanje, zmanjša možnost okvar ter zagotovi stalno optimalno delovanje opreme.

8. člen

OBVEZNOSTI IZVAJALCA PO POTEKU GARANCIJSKEGA ROKA

* + 1. Redno vzdrževanje obsega vzdrževanje, ki je izvedeno v naprej določenih obdobjih skladno s proizvajalčevimi navodili in priporočili z namenom, da se zagotovi varno delovanje, zmanjša možnost okvar ter zagotovi stalno optimalno delovanje opreme, kot je navedeno v načrtu rednega vzdrževanja, za skupno letno ceno kot je določena v 3. členu te pogodbe (postavka 3).
    2. Servisne storitve so storitve popravila, ki se izvršijo v primeru okvare opreme na podlagi naročnikovega naročila. Servisne storitve so namenjene vzpostavitvi takega stanja opreme, v katerem oprema opravlja svojo predvideno funkcijo.
    3. Prodajalec se zaveže, da bo za popravila dobavljene opreme nemoteno zagotavljal servis praviloma na lokaciji uporabnika za ceno kot je določena v 3. členu te pogodbe (postavka 4).

9. člen

ODPRAVA NAPAKE IN NADOMESTNI DELI

* + 1. Izvajalec se zaveže, da bo za odpravo napake dobavljenega blaga v času garancijskega roka nemoteno zagotavljal servis na lastne stroške praviloma na lokaciji dobave vključno s prevoznimi stroški na lokacijo. Vsi stroški popravila in zamenjave nadomestnih delov v obdobju garancije bremenijo izvajalca.
    2. Za čas obvestila se šteje čas, ko je sporočilo dospelo do izvajalca na telefonsko številko ali e-pošto, navedeno v tej pogodbi, pod pogojem, da je bilo oddano s strani naročnika ali končnega uporabnika in vsebuje najmanj nujno potrebne podatke za identifikacijo blaga. V primeru kritične okvare se kot čas prijave šteje tudi čas telefonskega sporočila na številko, navedeno v pogodbi, če je tako sporočilo najkasneje v enem delovnem dnevu potrjeno preko e-pošte. Številke, naslovi in osebe za medsebojno komunikacijo se lahko zamenjajo na podlagi dogovora med naročnikom in izvajalcem.
    3. Če napaka ni odpravljena v pogodbenem roku, mora izvajalec uporabniku po preteku tega roka za čas odprave napake zagotoviti enakovredno nadomestno blago. V tem primeru se garancijski rok podaljša za čas odprave napake. Izvajalec se zaveže, da bo v primeru, če bo odprava napake na blagu trajala dalj časa, kot je navedeno v pogodbi, oziroma če se bo enaka napaka na posameznem kosu blaga ponovila najmanj trikrat, tako blago zamenjal z enakovrednim novim blagom. Vsi transportni in drugi stroški v zvezi z odpravo napake v času garancijskega roka bremenijo izvajalca.
    4. Izvajalec se zavezuje, da bo v roku določenem v tej pogodbi, zagotavljal nadomestne dele. V primeru neizpolnitve obveznosti iz prejšnjega odstavka je izvajalec dolžan naročniku povrniti vse dodatne stroške in škodo, ki bi jih naročnik zaradi tega utrpel.

10. člen

VIŠJA SILA

* + 1. Pod višjo silo se razumejo vsi nepredvideni in nepričakovani dogodki, ki nastopijo neodvisno od volje strank in ki jih stranki nista mogli predvideti ob sklepanju pogodbe ter kakorkoli vplivajo na izvedbo pogodbenih obveznosti.
    2. Izvajalec je dolžan pisno obvestiti naročnika o nastanku višje sile v dveh delovnih dneh po nastanku le-te.
    3. Nobena od strank ni odgovorna za neizpolnitev katerekoli izmed svojih obveznosti iz razlogov, ki so izven njenega nadzora.

11. člen

FINANČNO ZAVAROVANJE ZA DOBRO IZVEDBO POGODBENIH OBVEZNOSTI

* + 1. Če je s pogodbo dogovorjeno zavarovanje za dobro izvedbo pogodbenih obveznosti, mora izvajalec najkasneje v desetih dneh od prejema izvoda podpisane pogodbe s strani naročnika, kot pogoj za veljavnost pogodbe naročniku izročiti finančno zavarovanje za dobro izvedbo pogodbenih obveznosti v zahtevani obliki, v višini in z veljavnostjo, kot je določeno v pogodbi, ki ga lahko naročnik unovči v naslednjih primerih:
       - če izvajalec dobave ne opravi v skladu z zahtevami pogodbe ali s specifikacijami;
       - če naročnik razdre pogodbo zaradi kršitev ali zamude na strani izvajalca;
       - če izvajalec objavi nesolventnost, prisilno poravnavo ali stečaj;
       - če izvajalec krši zaupnost podatkov;
       - če izvajalec naročniku pravočasno ne izroči finančnega zavarovanja za odpravo napak v garancijskem roku, v kolikor je le-to zahtevano;
       - če izvajalec brez dogovora z naročnikom odstopi od pogodbe in razlogi za to niso na naročnikovi strani.

1. Naročnik lahko finančno zavarovanje uveljavi brez predhodnega opomina, mora pa izvajalca o tem, da ga je uveljavil, obvestiti elektronsko ali pisno po pošti, najkasneje tri dni po dnevu, ko ga je predložil v izplačilo.
2. Če naročnikova škoda presega znesek finančnega zavarovanja, lahko naročnik zahteva razliko povrnitve nastale škode od izvajalca v celoti.

12. člen

FINANČNO ZAVAROVANJE ZA ODPRAVO NAPAK V GARANCIJSKEM ROKU

* + 1. Če je s pogodbo dogovorjeno zavarovanje za odpravo napak v garancijskem roku, mora izvajalec ob predaji blaga v prevzem, kot pogoj za pravilno dobavo naročniku izročiti finančno zavarovanje za odpravo napak v garancijskem roku v zahtevani obliki, v višini in z veljavnostjo, kot je določeno v pogodbi, ki ga lahko naročnik unovči v naslednjih primerih:
       - če izvajalec v času garancije ne izvaja garancijskih obveznosti na način, opredeljen v tej pogodbi;
       - če izvajalec objavi nesolventnost, prisilno poravnavo ali stečaj.

1. V času trajanja garancijske dobe bo izvajalec odpravil vse morebitne napake in nepravilnosti, ki bodo zaznane in bodo predstavljale razliko med dejanskim delovanjem in zahtevo iz specifikacij.
2. Naročnik lahko finančno zavarovanje uveljavi brez predhodnega opomina, mora pa izvajalca o tem, da ga je uveljavil, obvestiti elektronsko ali pisno po pošti, najkasneje tri dni po dnevu, ko ga je predložil v izplačilo.

13. člen

POSLOVNA SKRIVNOST IN ZAUPNI PODATKI

* + 1. Pogodbeni stranki se zavezujeta, da bosta osebne podatke varovali v skladu z določili te pogodbe in Zakonom o varstvu osebnih podatkov (ZVOP-1).
    2. Pogodbeni stranki sta sporazumni, da vsi morebiti osebni ali drugi občutljivi podatki, do katerih bi prišli z izvedbo te pogodbe, predstavljajo poslovno skrivnost in se zavezujeta, da bosta vse podatke skrbno varovali in jih uporabljali izključno v zvezi z izvedbo te pogodbe.
    3. Izvajalec je dolžan obvestiti svoje delavce, da lahko pri svojem delu pridejo v stik z zaupnimi podatki, pri delu z njimi pa morajo ti ravnati z največjo mero skrbnosti.
    4. Izvajalec mora naročnika takoj obvestiti o vsakem disciplinskem ali drugem postopku zaradi kršitev delovnih obveznosti, ki ga je zoper svojega delavca sprožil v zvezi z izvajanjem del iz te pogodbe. Izvajalec je dolžan na zahtevo naročnika nadomestiti delavca, če slednji izkaže, da je ravnal ali poskušal ravnati v nasprotju z določbami te pogodbe.
    5. Za izvajalca, ki opravlja za naročnika pogodbene obveznosti, velja glede teh obveznosti enako strog način varovanja podatkov, kot jih ima naročnik.
    6. Obveznost varovanja podatkov se nanaša tako na čas izvrševanja pogodbe, kot tudi za čas po tem. V primeru kršitve določb o varovanju poslovne skrivnosti, je izvajalec naročniku odškodninsko odgovoren za vso posredno in neposredno škodo. Morebitna zloraba podatkov pa pomeni tudi kazensko odgovornost kršiteljev.
    7. Naročnik lahko pri izvedbi del na lokaciji od delavcev izvajalca zahteva, da izkažejo seznanjenost z vsebino iz prvega odstavka tega člena. Delavec mora pri takem delu imeti pri sebi ustrezno pooblastilo izvajalca, da lahko opravlja delo na lokaciji, kjer obstaja verjetnost, da bo prišel v stik z zaupnimi podatki.

14. člen

KONČNE DOLOČBE

* + 1. Nična je pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:
       - pridobitev posla ali
       - za sklenitev posla pod ugodnejšimi pogoji ali
       - za opustitev dolžnega nadzora nad izvajanjem pogodbenih obveznosti ali
       - za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku.
    2. Pogodba se lahko spremeni ali dopolni s pisnim aneksom, ki ga sprejmeta in podpišeta obe pogodbeni stranki. Če katerakoli od določb te pogodbe je ali postane neveljavna, to ne vpliva na ostale določbe. Neveljavna določba se nadomesti z veljavno, ki mora čim bolj ustrezati namenu, ki ga je želela doseči neveljavna določba.
    3. Za urejanje medsebojnih obveznosti in pravic, ki niso izrecno dogovorjene s to pogodbo, se uporabljajo določila Obligacijskega zakonika in drugi predpisi, ki urejajo pogodbene odnose.
    4. Pogodbeni stranki se dogovorita, da bosta poskušali vse spore iz te pogodbe rešiti sporazumno z neposrednimi pogovori med pooblaščenimi predstavniki obeh pogodbenih strank. V kolikor sporazum med strankama ne bi bil mogoč, se dogovorita, da bo o sporih iz pogodbe odločalo stvarno pristojno sodišče po sedežu naročnika.
    5. Pogodba je sestavljena v dveh izvodih, od katerih prejme vsaka pogodbena stranka po en izvod.

|  |  |
| --- | --- |
| **Začetek veljavnosti** | **Konec veljavnosti** |
| Z dnem podpisa zadnje od pogodbenih strank. | Pet (5) let po preteku garancijskega roka. |
| **Predčasna odpoved pogodbe** | |
| **Razlogi** | **Odpoved velja** |
| 1. Naročnik uveljavi finančno zavarovanje za dobro izvedbo pogodbenih obveznosti. | 1. Z dnem unovčenja finančnega zavarovanja. |
| 1. Neutemeljena zavrnitev naročila s strani izvajalca, odstopanje od naročenega načina dobave ali nekvalitetno oziroma nepravilno opravljena dobava. | Ad 2, 3, 4, 5, 6, 7) Z dnem, ko izvajalec prejme obvestilo o odpovedi pogodbe. |
| 1. Zamuda izvajalca ali napake pri dobavi, ki bistveno zmanjšajo pomen posla. |
| 1. Če izvajalec dobavi nekvalitetno blago in ga na zahtevo naročnika ne zamenja. |
| 1. Dosežek maksimalne višine pogodbene kazni. |
| 1. Če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca pogodbe o izvedbi javnega naročila ali njegovega podizvajalca. |
| 1. V primerih določenih v 96. členu ZJN-3. |
| 1. Če naročnik za tekoče leto nima zagotovljenih finančnih sredstev. | 1. 2 meseca od prejema pisnega obvestila. |
| 1. Če naročnik ali njegov pooblaščenec izvede novo javno naročilo z istovrstnega področja, ali organ, pooblaščen za izvedbo skupnega javnega naročila za to področje, izvede javni razpis, ki je po veljavni zakonodaji obvezujoč za naročnika. | 1. Z dnem pravnomočnosti novega javnega naročila. |
| 1. Če naročnik ne poravna zapadlih obveznosti. | 1. Po preteku 30 dni od obvestila naročniku. |
| 1. Zaradi kršitev pogodbenih obveznosti s strani nasprotne stranke, če kršitve ne prenehajo po opominu, poslanem pisno ali elektronsko. V primeru odstopa sta pogodbeni stranki dolžni poravnati medsebojne obveznosti iz te pogodbe in nastalo škodo. | 1. Z dnem, ko nasprotna stranka prejme obvestilo o odpovedi pogodbe. |
| 1. Dogovorno med obema strankama. | 1. Po poravnavi medsebojnih obveznosti iz pogodbe. |

|  |  |
| --- | --- |
| **POGODBA** | |
| 1. del | Obrazec ePRO – Ponudba-Pogodba |
| **PRILOGE POGODBE** | |
| 1. del | Obrazec ePRO – Specifikacije |
| 1. del | Tehnična dokumentacija ponujenega blaga |
| 1. del | Cenik potrošnega materiala |
|  | Cenik nadomestnih delov |
| 1. del | Garancijski dokumenti (Finančno zavarovanje, ki ga v originalu hrani naročnik) |

|  |  |  |
| --- | --- | --- |
| **Naročnik** |  | **Ponudnik/Izvajalec** |
| Splošna bolnišnica dr. Franca Derganca Nova Gorica  Ulica padlih borcev 13A  5290 Šempeter pri Gorici |  |  |
| Šempeter pri Gorici, dne |  | , dne |
| Podpisnik: prim. Nataša Fikfak, dr. med., spec. int. med. in hemat. |  | Podpisnik: |